IMD in khawchhin a thlir lawk zulin Aizawl District Bawrhsapin Hrittirna pawimawh a siam,"1435/2024-2025 Aizawl, the 4th August 2024: Aizawl District Bawrhsapin Er Lalhriatpuia chuan IMD khawchin thlirlawkna zulin a hnuaia tarlan ang hian Aizawl district mipuite  tana hriattur thuchhuah a siam. Indian Meteorological Centre, Ministry of Earth Sciences in a thuchhuah a siam angin Ni 5th August, 2024 atanga 9th August, 2024 chhung hian Mizoram hmun thenkhatah ruah sur nasa tura rin a ni a, 5th August, 2024 ah phei chuan ruahtui tam tham tak sur tura rin a ni. Hemi chungchangah hian mipuite chiai lo turin kan in hriattir a, amaherawhchu mipuite thlipui leh ruah thleng thut palhin a nghawng theih leimin, tui lian, saberekakhuangkaih leh chhiatna dang thleng thei laka fimkhur tur leh mahni in leh lo leh kan tui luan kawr leh tuichhe paihna te enfiah turin kan in ngenin kan in hriattir e. T in, sawrkar leh private company hnuaia kawng enkawltu ten mahni kawng chan theuh hmangtute an him tlan zawk nan leimin mai thei te, thingkung leh lung tlak mai hlauhawmte thian fai lawk turin kan in hriattir bawk e. Khuarel chhiatna a lo thlen in District Emergency Operational Centre Toll Free Number : 1077 hi engtik lai pawha biak pawh theih reng a ni a, engemaw vanga line tlang theilo a nih pawhin Zonal Officers list rawn thil anga mahni bialtu Zonal Officer te hnenah chhiatna thlen thu hriattir theih a ni ang.",Dated: 4 th Aug 24 8:36 PM,https://dipr.mizoram.gov.in/post/imd-in-khawchhin-a-thlir-lawk-zulin-aizawl-district-bawrhsapin-hrittirna-pawimawh-a-siam